stanford-oval/wikipedia huggingface dataset:
Bengt Birgerinpoika

| Bengt Birgerinpoika |
| --- | --- |
 
Linköpingin arkkiteini
Valtakausi:  1269
Suomen herttua
Valtakausi:  n. 1284 – 1291
Seuraaja:  Valdemar Maununpoika
Linköpingin piispa
Valtakausi:  1286 – 1291
Edeltäjä:  Bo
Seuraaja:  Lars Albrektsson

Syntynyt:  1254
Kuollut:  25. toukokuuta 1291
Suku:  Bjälbo
Isä:  Birger-jaarli
Äiti:  Ingeborg Eriksdotter
Uskonto:  katolilaisuus
Bengt (Pentti) Birgerinpoika (Bjälbo) (ruots. Bengt Birgersson) (1254 – 25. toukokuuta 1291) oli ensimmäinen Suomen herttua.
Bengtin vanhemmat olivat Birger-jaarli ja tämän puoliso Ingeborg. Hänet määrättiin jo lapsena hengelliseen säätyyn, vuonna 1269 hänestä tuli Linköpingin arkkiteini. Bengt asettui vanhempien veljiensä keskinäisessä riidassa Maunu Ladonlukon puolelle ja tuli tämän kruunajaisissa 1277 sekä kansleriksi että vasta perustetun tärkeän valtioelimen eli kuninkaan neuvoskunnan jäseneksi. Kuningas Maunu nimitti Bengtin Suomen herttuaksi 1284 vahvistaakseen sukunsa asemaa ylimystöä vastaan. Bengt säilytti asemansa senkin jälkeen, kun hänestä tuli Linköpingin piispa 1285 ja hän sai sen myötä vaikutuspiiriinsä tärkeän Gotlannin alueen.  Bengt ei liene koskaan käynyt Suomessa, mutta puuttui ilmeisesti herttuakuntansa hallintoon, koska velkaantui sen takia. Hän määräsi testamentissaan Turun tuomiokirkolle 840 markan arvosta hopeaa, käytettäväksi muun muassa alttarin perustamiseen.
Miksi en ole kristitty

| Miksi en ole kristitty |
| --- | --- |
Kirjailija:  V. T. Aaltonen
Kieli:  suomi
Genre:  uskontokritiikki
Kustantaja:  Kansankulttuuri, toinen painos Vapaa-ajattelijain liitto
Julkaistu:  1948, toinen uusittu painos 1952
Sivumäärä:  215, toinen painos 223
Löydä lisää kirjojaKirjallisuuden teemasivulta
Miksi en ole kristitty on V. T. Aaltosen uskontokriittinen kirja vuodelta 1948. Teoksen kustansi Kansankulttuuri. Kirjan toinen, uusittu painos ilmestyi Vapaa-ajattelijain liiton kustantamana 1952.
Miinalaiva Baltic

| Baltic |
| --- | --- |

Aluksen vaiheet
Rakentaja:  Crichton-Vulcan
Palveluskäyttöön:  lokakuu 1939
Poistui palveluskäytöstä:  1940
Tekniset tiedot
Uppouma:  1 086 t
Koneteho:  850 hv
Nopeus:  9-10 solmua
Aseistus
Aseistus:  1 x 75 mm   1 x konekivääri
Miinat:  60 miinaa
Miinalaiva Baltic oli Suomen merivoimissa palvellut miinalaiva. Baltic oli rakennettu vuonna 1898. Alus kuului 1920-luvulla Finska Angfartygs Aktiebolagetille, jolloin sen kotipaikkana oli Helsinki. Merivoimien palvelukseen se otettiin YH:n alettua lokakuussa 1939. Aluksen valmistelut sujuivat nopeasti, vaikka ammattitaitoisen henkilöstön puute sitä haittasikin. Talvisodan aikana Baltic laski miinoja Itämerelle. Alus palautettiin sodan päätyttyä omistajilleen.
Aluksen päällikkönä oli talvisodassa kapteeniluutnantti E. Mäntyvaara.
Miinalaiva

Miinalaiva Uusimaa
Miinalaiva on miinanlaskuun eli vesistöjen miinoittamiseen suunniteltu sotalaiva, joka on uppoumaltaan muutamasta sadasta tonnista tuhansiin tonneihin. Miinojen lisäksi aluksilla on usein syvyyspommeja sekä erilaisia puolustautumisaseita.
Laivastojen ja merivoimien pinta-alustyypit
Fregatti
Hävittäjä
Korvetti
linjalaiva
lentotukialus
miinalaiva
miinanraivaaja
ohjusvene
panssarilaiva
risteilijä
taisteluristeilijä
taistelulaiva
torpedovene
Bromatsepaami

| --- | --- |


Bromatsepaami
Systemaattinen (IUPAC) nimi
7-bromi-1,3-dihydro-5-(2- pyridyyli)-2H-1,4- bentsodiatsepiini-2-oni
Tunnisteet
CAS-numero: 1812-30-2
ATC-koodi: N05BA08
PubChem CID: 2441
Kemialliset tiedot
Kaava: C14H10N3BrO 
Moolimassa: 316,2 g / mol
Farmakokineettiset tiedot
Hyötyosuus: 84 %
Metabolia: hepaattinen
Puoliintumisaika: 12–20 tuntia
Ekskreetio: renaalinen
Terapeuttiset näkökohdat
Raskauskategoria:  D(US) 
Reseptiluokitus:  ei myynnissä Suomessa
Antotapa: suun kautta
Japanilaisia 2mg bromatsepaamitabletteja.
Lexotanil 6mg tabletteja.
Bromatsepaami on bentsodiatsepiineihin kuuluva lääkeaine. Sen molekyylirakenne koostuu diatsepiinirenkaaseen kiinnittyneestä bentseeni- ja pyridiinirenkaasta. Bentseenirenkaassa on lisäksi kiinni bromiatomi. Kuten muitakin bentsodiatsepiineja, bromatsepaamia voidaan käyttää esimerkiksi ahdistuneisuuden ja unettomuuden hoitoon. Bromatsepaami ei ole Suomessa kaupan.
Melanophila

| Melanophila |
| --- | --- |
 Melanophila consputa
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Elateriformia
Yläheimo::  Kauniaismaiset Buprestoidea
Heimo::  Jalokuoriaiset Buprestidae
Suku::  Melanophila  Eschscholtz, 1829
Katso myös
   Melanophila Wikispeciesissä   Melanophila Commonsissa 
Infobox OKNimi-testi OK: 
Melanophila on jalokuoriaisten (Buprestidae) heimoon kuuluva kovakuoriaissuku. Sen ainoa Suomessakin tavattava laji on kulokauniainen (Melanophila acuminata).
Lajit

Sukuun luokitellaan seuraavat lajit:
Melanophila acuminata (DeGeer, 1774) – Kulokauniainen
Melanophila atra Gory, 1841
Melanophila atropurpurea (Say, 1823)
Melanophila caudata (Laporte & Gory, 1837)
Melanophila consputa LeConte, 1857
Melanophila cockerellae Wickham, 1912
Melanophila coriacea Kerremans, 1894
Melanophila cuspidata (Klug, 1829)
Melanophila gestroi Obenberger, 1923
Melanophila handlirschi Wickham, 1912
Melanophila heeri Wickham, 1914
Melanophila ignicola Champion, 1918
Melanophila notata (Laporte & Gory, 1837)
Melanophila obscurata Lewis, 1893
Melanophila occidentalis Obenberger, 1928
Melanophila unicolor Gory, 1841
Aiheesta muualla

Laji.fi: Melanophila
ITIS: Melanophila (englanniksi)
Iowa State University, Bug Guide: Genus Melanophila (englanniksi)
Pherobase: Semiochemicals of Genus Melanophila (englanniksi)
Miksi demokratia?

Miksi demokratia? on syksyllä 2007 toteutettu yksi television historian suurimmista asiaohjelmatapahtumista. Hanke käsittää 10 elokuvaa, jotka kaikki kysyivät omalla tavallaan "Miksi demokratia?" MySpace -verkkopalvelussa 7. lokakuuta 2007 käynnistyneessä projektissa on mukana 40 televisioyhtiötä, TV2:n Dokumenttiprojekti oli hankkeessa yksi aloitteentekijöistä.
Aiheesta muualla

Yleisradion Miksi demokratia? -sivut
Tapahtuman englanninkieliset sivut (Arkistoitu – Internet Archive)
Berthold Auerbach

| Berthold Auerbach |
| --- | --- |
 Berthold Auerbach noin 1850.
Henkilötiedot
Syntynyt: 28. helmikuuta 1812 Nordstetten (nyk. Horb am Neckar), Württemberg
Kuollut: 8. helmikuuta 1882 (69 vuotta) Cannes, Ranska
Ammatti:  kirjailija
Kirjailija
Äidinkieli: saksa
Tuotannon kieli: saksa
Esikoisteos:  Schwarzwälder Dorfgesichten
Aiheesta muualla
Löydä lisää kirjailijoitaKirjallisuuden teemasivulta
Berthold (Moses Baruch) Auerbach (28. helmikuuta 1812 Nordstetten (nyk. Horb am Neckar), Württemberg − 8. helmikuuta 1882 Cannes, Ranska) oli saksalainen kirjailija.
Auerbachista oli juutalaisen isoisän jalanjäljissä tarkoitus tulla rabbi, mutta hän aloitti kuitenkin oikeustieteen opinnot 1832 Tübingenin yliopistossa. Hän joutui vaikeuksiin poliisin kanssa ja oli vangittuna kaksi kuukautta. Sinä aikana hän aloitti ensimmäisen romaaninsa Spinoza (1837). Auerbach tutki ja käänsi Spinozaa, jonka etiikasta hän sai vaikutteita runouteensa. Hän oli aikanaan tunnettu eteläsaksalaisista kansankuvauksistaan Schwarzwälder Dorfgeschichten (1843−1854). Hän kirjoitti myös suosittuja maalaisromaaneja Barfüssele (Avojalka), Joseph im Schnee (Juoseppi lumessa) ja Edelweiss (Vilun-ihana).
Auerbach oli alkutuotannossaan aatteiltaan liberaali ja puolusti juutalaista kulttuuritietoisuutta. Jo esikoisteos, novellikokoelma Schwarzwälder Dorfgesichten oli menestys, ja hänestä tuli aikansa suosituimpia kirjailijoita.
Auerbachin muistoksi on perustettu kirjallisuuspalkinto Berthold-Auerbach-Literaturpreis ja museo Berthold-Auerbach-Museum.
Suomennetut teokset

Juoseppi lumessa: eli onnettomuus vaihtelehtaa onneksi, suomentaja Malakias Costiander, G. W. Edlund 1863
Avojalka (Barfüssele), suomentaja Samuli S[uomalainen], Helsinki: K. E. Holm 1876. Verkossa Gutenberg.org
Sysmäläinen: kyläinen tarina (Der Lauterbacher) suomentaja Kusta Karjalainen (=Arvid Genetz). Helsinki: K. E. Holm 1877. Verkossa Gutenberg.org
Vilun-ihana (Edelweis) Pori: Edlund 1879.
Aiheesta muualla

Kuvia tai muita tiedostoja aiheesta Berthold Auerbach Wikimedia Commonsissa
Lisää luettavaa aiheesta Berthold Auerbach on Wikiaineistossa (englanniksi)
Berthold Auerbachin teoksia Gutenberg-projektissa
Boquerón (departementti)

Maakunta Paraguayn kartalla
Boquerón on Paraguayn departementti. Sen pinta-ala on 91 669 neliökilometriä. Vuonna 2010 asukkaita oli 57 800. Departementin pääkaupunki on Filadelfia.
Harvaanasutussa departementissa tuotetaan paljon maitotuotteita. Siellä asuu myös paljon mennoniittoja.
Aiheesta muualla

Kuvia tai muita tiedostoja aiheesta Boquerón (departementti) Wikimedia Commonsissa
Bor (Etelä-Sudan)

| Bor |
| --- | --- |


 Koordinaatit: 6°12.45′N, 31°33.39′E 
Valtio:   Etelä-Sudan
Osavaltio:  Jonglei
Aikavyöhyke:  UTC+3
Infobox OKVirheellinen NIMI-arvo: 
Bor on Jonglein osavaltion pääkaupunki Etelä-Sudanissa.
Se sijaitsee noin 140 km pääkaupunki Juban pohjoispuolella,    Bahr al Jabalin eli Valkoisen-Niilin varrella 425 metrin korkeudessa.
Borissa jalostetaan ja myydään ympäröivän maaseudun tuotteita.  Se on Jubasta Khartumiin kulkevan lauttareitin satama, sieltä on tieyhteys Jubaan ja Malakaliin ja paikallinen lentokenttä.
Aiheesta muualla

Bor Globe (Arkistoitu – Internet Archive) Yhdysvalloissa ilmestyvä verkkolehti (englanniksi)
Mercedes (täsmennyssivu)

Mercedes tarkoittaa seuraavia:
Nimenä

Mercedes, naisen etunimi
Mercedes, suomalainen artisti
Nimenä > Sukunimenä

Eleoncio Mercedes (1957–1985), dominikaanilainen nyrkkeilijä
María de las Mercedes (1910–2000), Espanjan kuningas Juan Carlosin äiti
María de las Mercedes de Orleans (1860–1878), Espanjan kuningatar, kuningas Alfonso XII:n puoliso
Maantieteessä

Mercedes, kaupunki Uruguayssa
Viihteessä

María Mercedes, meksikolainen televisiosarja
Yrityksiä ja tuotemerkkejä

Mercedes, saksalainen Daimler-Motoren-Gesellschaftin valmistama automerkki, Mercedes-Benzin edeltäjä
Mercedes-Benz, saksalainen automerkki
Mercedes-AMG, Mercedes-Benzin tytäryhtiö
Mercedes, Mercedes-Benzin Formula 1 -talli usealla eri nimellä
Laivoja

Nuestra Señora de las Mercedes, espanjalainen sotalaiva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mercedes”, voi hakea sivunnimihaulla, laajalla sivunnimihaulla tai tekstihaulla.
Alamedan piirikunta

Alamedan piirikunta (engl. Alameda County) on yksi Kalifornian 58 piirikunnasta. Piirikunnan hallintokeskus on Oakland.
Piirikunnan asukasluku oli vuoden 2010 väestönlaskennassa 1 510 271. Vuoden 2013 arvion mukaan asukkaita oli 1 578 891. Alameda on asukasluvultaan Kalifornian piirikunnista seitsemänneksi suurin.
Alamedan piirikunnan pinta-ala vuonna 2010 oli 1 914 km². Vesipinta-ala oli 217 km² vuonna 2001.
Historia

Ensimmäisenä Alamedan piirikunnan alueelle löysi 20. maaliskuuta 1772 espanjalaisen kapteeni Bautistan retkikunta, johon kuuluivat luutnantti Pedro Fages, isä Juan Crespí, 12 sotilasta ja kaksi palvelijaa. He lähtivät Montereystä 20. huhtikuuta ja saapuivat San Leandroon ja Salinasjoelle, jota silloin kutsuttiin nimellä Santa Delfina, samana päivänä. Ennen eurooppalaisten saapumista alueella asuneet intiaanit kutsuivat piirikunnan aluetta nimellä Oroysom.
Idea Alamedan irrottamisesta Contra Costan ja Santa Claran piirikunnista syntyi 26. maaliskuuta 1853. Uusi piirikunta kirjattiin lakiin 6. huhtikuuta 1853. Piirikunnan nimi ”alameda” tarkoittaa espanjaksi ’paikkaa, jossa poppelit kasvavat’.
Piirikunnan pääkaupunki siirrettiin Alvaradosta San Leandroon 6. huhtikuuta 1856. Syynä oli maanjäristys, joka tuhosi Alvaradossa sijainneen piirikunnan oikeustalon. Kalifornian yliopisto aloitti toimintansa Berkeleyssä 23. syyskuuta 1869. Piirikunnan uusi oikeustalo avattiin Oaklandissa 14. kesäkuuta 1873, ja 26. kesäkuuta Oaklandista tuli piirikunnan pääkaupunki.
Historia > San Franciscon maanjäristys

Vuonna 1906 San Franciscossa, lähellä piirikunnan pääkaupunkia Oaklandia, sattui vakava maanjäristys, jonka voimakkuus oli 7,9 momenttimagnitudia. Järistyksessä ja sitä seuranneissa tulipaloissa arvioidaan kuolleen jopa yli 3 000 ihmistä. Kodittomiksi jäi noin 250 000. Koska koko kaupunki käytännössä tuhoutui, sieltä muutti valtava määrä kodittomia ihmisiä eri puolille Kaliforniaa. Alamedan piirikunnan, erityisesti San Franciscoa lähinnä olevan Oaklandin, asukasluku nousi nopeasti. Vuosien 1900 ja 1910 välillä Alamedan piirikunnan asukasluku kasvoi 89,0 prosenttia, eli yli 100 000 asukkaalla.
Maantiede

Alamedan pinta-ala on kokonaisuudessaan 1 914 neliökilometriä. Tästä alueesta on vettä 217 neliökilometriä eli 10,2 prosenttia.
Alameda sijaitsee San Franciscon lahden itäpuolella (engl. East Bay), ja kattaa suurimman osan alueesta. Piirikunnan alueella vallitsee pääsääntöisesti tyypillinen Kalifornian ilmasto; päivät ovat lämpimiä ja aurinkoisia. Esimerkiksi Oaklandin keskilämpötila on noin 15 °C. Piirikunta on liitettynä San Franciscon kaupunkiin San Francisco – Oakland Bay Bridge -sillan kautta, joka on osa Interstate 80 -tietä. Alamedaan kuuluu myös kaksi saarta, Alameda ja Bay Farm island, joista jälkimmäinen on yhdistetty penkereellä mantereeseen.
Piirikunnan alueella on 32 järveä, joista osa on tekojärviä. Järvistä yhdeksän sijaitsee Oaklandissa.
Alamedan piirikunnan korkein kohta on Discovery Peak -vuori (1 170 metriä). Toiseksi korkein vuori on lähellä sijaitseva Rose Peak, jonka korkeus on vain hieman Discovery Peakia matalampi, 1 163 metriä. Lisäksi piirikunnan alueella sijaitsevat Coyote Hills (68 m) ja Berkeley Hills (461 m), joista jälkimmäisessä sattui toukokuussa 2010 tulipalo, joka vahingoitti useita taloja. Tulipalojen sammuttamiseen kutsuttiin noin 50 palomiestä neljästä eri piiristä. Piirikunnan poikki kulkee myös Haywardin siirros, joka aiheutti maanjäristyksen vuonna 1868.
Maantiede > Kaupungit > Suurimmat kaupungit

Taulukossa ovat kaikki Alamedan piirikunnan kaupungit, joiden asukasluku oli vuonna 2008 vähintään 20 000.
| Nimi | Asukasmäärä |
| --- | --- |
Oakland: 404 155
Fremont: 202 867
Hayward: 142 061
Berkeley: 101 371
Livermore: 80 188
San Leandro: 77 880
Union City: 72 123
Alameda: 70 580
Pleasanton: 66 828
Dublin: 44 297
Newark: 41 781
Maantiede > Kaupungit > Entiset kunnat

Oakland Township – Hajotettiin myöhemmin Berkeleyksi ja Albanyksi
Alameda Township
Brooklyn Township
Eden Township
Washington Township
Murray Township
Maantiede > Luonto

Alamedan piirikunnassa tavataan useita harvinaisia kasveja. Arctostaphylos pallida (myös nimillä Oakland Hills Manzanita ja Alameda Manzanita) -nimistä kanervakasvia tavataan Alamedassa sijaitsevan Huckleberry Ridgeen lisäksi vain Sobrante Ridgen luonnonsuojelualueella Contra Costan piirikunnassa.
Alamedan piirikunnassa tavataan myös Dirca occidentalis -nimistä pensasta, joka kuuluu näsiäkasveihin. Se on alun perin kasvanut San Franciscon lahden ympäristöstä ja nykyäänkin sitä kasvaa vain Kaliforniassa.
Clarkia franciscana on horsmakasveihin kuuluva, uhanalainen kukka. Sitä tavataan vain kahdessa paikassa San Franciscon lahden ympäristössä. Toinen paikoista, Presidio of San Francisco sijaitsee San Franciscossa ja toinen Alamedan piirikunnan pääkaupungissa Oaklandissa.
Maantiede > Luonto > Naval Air Station

Alamedan kaupungissa sijaitsevaa entistä merivoimien Naval Air Station Alameda -sotilaslentokenttää on ehdotettu luonnonsuojelualueeksi. Siellä on rantakosteikkoa, jossa tavataan säännöllisesti 138 lintulajia. Alueella pesivät uhanalaiset amerikanpikkutiiran ja ruskopelikaanin alalajit sekä monia muita lintuja. Muuttohaukka saalistaa alueella, ja siellä on aiemmin havaittu myös mustajalkatyllien pesiä ja yksi stellerinmerileijona. Kirjohylkeet käyttävät aluetta levähdyspaikkanaan. Suojelualue turvaisi myös Sacramentojoen yläjuoksulla kutevan kuningaslohen matkan merestä kutuvesilleen. Suojelualueen perustamisesta on neuvoteltu yli 12 vuotta, koska laivaston ja luonnonsuojeluyksikkö (U.S. Fish and Wildlife Service, FWS) eivät ole päässeet yksimielisyyteen siitä, kenen kuuluu puhdistaa saastuneet maa-alueet. Lentokentällä on kuvattu muun muassa Myytinmurtajien jaksoja sekä Matrix Reloaded -elokuvan takaa-ajokohtaus.
Väestö

Vuoden 2000 väestönlaskennassa Alamedan piirikunnassa oli 1 510 271 ihmistä, 545 138 kotitaloutta ja 352 423 perhettä. Asukastiheys oli 789 asukasta neliökilometriä kohden. Piirikunnan asuntokanta oli 582 549 asuntokuntaa (housing unit) eli keskimäärin 304 asuntokuntaa neliökilometrillä.
Vuonna 2010 piirikunnan asukkaista valkoisia oli 43 %, aasialaisia 26,1 % ja mustia tai afroamerikkalaisia 12,6 %. 10,8 % edusti muita rotuja. Kuusi prosenttia edusti kahta tai useampaa rotua. Väestöstä 22,5 % edusti hispanoja tai latinoja mistä tahansa rodusta, 0,6 % alkuperäisiä amerikkalaisia ja 0,8 % Tyynenmeren saarten asukkaita. 57,2 % asukkaista puhui kotikielenään ainoastaan englantia, 16,7 % espanjaa, 18 % Aasian tai Tyynenmeren alueen kieltä, 7,1 % muita indoeurooppalaisia kieliä ja 1,1 % muita kieliä. Vuonna 2012 arvioiden mukaan Alamedan piirikunnan asukkaista 33,5 % oli valkoisia ei-hispanoja. Afroamerikkalaisia oli 12,8 % ja aasialaisia 27,6 % väestöstä. Hispanoja tai latinoja oli 22,7 % sekä alkuperäisamerikkalaisia ja Tyynenmeren saarten asukkaita yhteensä 2,2 % väestöstä.
Vuonna 2000 Alamedassa oli 523 366 kotitaloutta, joista 32,6 %:ssa oli alle 18-vuotiaita lapsia. 47 %:ssa kotitalouksista asui naimisissa oleva pariskunta, 13 %:ssa oli nainen talonomistajana ilman puolisoa ja 35,2 %:ssa asui perheetön henkilö. Kotitalouden keskikoko oli 2,71 henkeä ja perheen keskikoko 3,31 henkeä.
Piirikunnan asukkaiden ikäjakauma oli vuonna 2000 seuraava: 24,6 % alle 18-vuotiaita, 9,6 % 18–24-vuotiaita, 33,9 % 25–44-vuotiaita, 21,7 % 45–64-vuotiaita ja 10,2 % 65-vuotiaita tai vanhempia. Keski-ikä oli tuolloin 34 vuotta. Jokaista sataa naista kohden piirikunnassa oli 96,60 miestä. Jokaista 100 vähintään 18-vuotiasta naista kohti piirikunnassa oli 94,00 miestä.
Keskimääräinen kotitalouden ansiotaso oli piirikunnassa 55 946 $ ja keskimääräiset tulot perheellä olivat 65 857 $ (Vuonna 2007 kotitalouksien ansiotaso nousi 66 430 dollariin ja perheiden ansiotaso 81 341 dollariin). Miehillä keskimääräiset tulot olivat 47 425 $ ja naisilla 36 921 $. Yksittäisten henkilöiden keskimääräinen ansiotulo oli tuolloin 26 680 $. Noin 7,7 % perheistä ja 11 % koko väestöstä eli köyhyysrajan alapuolella. Näistä 13,5 % oli alle 18-vuotiaita ja 8,1 % yli 64-vuotiaita.
Väestö > Uskonto

Vuonna 2010 enemmistö piirikunnan asukkaista eli 1 000 698 ei kuulunut mihinkään tuolloin tutkituista 236 uskonnollisesta yhteisöstä. Tähän lukuun sisältyvät eivät kuitenkaan ole välttämättä ateisteja ja osa saattaa kuulua sellaisiin uskonnollisiin yhteisöihin, jotka eivät esiintyneet tutkimuksessa. Toiseksi suurin ryhmä ovat katoliset 231 500 jäsenellään. Evankelikaalisia protestantteja oli 123 422, muodostaen kolmanneksi suurimman ryhmän.
Vuonna 2010 suurimmat uskonnolliset yhteisöt olivat katolinen kirkko 231 500 jäsenellä, tunnustuskuntiin sitoutumattomat evankelikaaliset protestantit, joiden seurakuntiin kuului 61 109 jäsentä. Kolmantena ovat muslimit, joita on arviolta 29 941 henkeä.
Politiikka

Alamedan piirikunta on vahvasti Demokraattisen puolueen kannalla. Piirikunta ei ole äänestänyt republikaania sitten vuoden 1956 presidentinvaalien, jolloin Dwight Eisenhower valittiin toiselle kaudelle. Jopa silloin, kun republikaanien Ronald Reagan voitti presidentinvaalit vuonna 1984 18,3 prosenttiyksikön marginaalilla, Walter Mondale voitti Alamedassa hieman suuremmalla marginaalilla. Vuonna 2004 piirikunta äänesti demokraattien John Kerryä yli 50 prosenttiyksikön marginaalilla. Tuolloin jokainen Alamedan kylä ja kaupunki äänesti demokraattia.
Alamedan piirikunnassa on 709 414 rekisteröityä äänestäjää. Kyselyssä 401 847 (56,6 %) heistä on ilmoittautunut demokraatiksi, 116 864 (16 %) republikaaniksi, 33 689 (4,8 %) ilmoitti kannattavansa jotain pienempää puoluetta ja 157 014 (22,1 %) kieltäytyi vastaamasta. Jokaisessa kaupungissa ja kylässä on enemmän demokraatteja kuin republikaaneja.
Vuonna 2008 62 % piirikuntalaisista äänesti samaa sukupuolta olevien liitot kieltävää Proposition 8:aa vastaan. Ehdotus meni kuitenkin läpi 52,24 % kannatuksella.
| Vuosi | DEM | GOP | Muut |
| --- | --- | --- | --- |
| 1960 | 54,0 % 217 172 | 45,6 % 183 354 | 0,4 % 1 474 |
| 1964 | 66,4 % 283 833 | 33,5 % 142 998 | 0,1 % 509 |
| 1968 | 53,9 % 219 545 | 37,6 % 153 285 | 8,5 % 34 519 |
| 1972 | 55,0 % 259 254 | 42,8 % 201 862 | 2,1 % 10 079 |
| 1976 | 57,9 % 235 988 | 38,1 % 155 280 | 4,0 % 16 413 |
| 1980 | 48,3 % 201 720 | 38,0 % 158 531 | 13,7 % 57 366 |
| 1984 | 58,7 % 282 041 | 40,0 % 192 408 | 1,3 % 6 425 |
| 1988 | 64,8 % 310 283 | 34,0 % 162 815 | 1,2 % 5 899 |
| 1992 | 63,0 % 334 224 | 20,6 % 109 292 | 16,3 % 86 629 |
| 1996 | 65,8 % 303 903 | 23,1 % 106 581 | 11,2 % 51 560 |
| 2000 | 69,4 % 342 889 | 24,1 % 119 279 | 6,5 % 32 168 |
| 2004 | 75,2 % 422 585 | 23,3 % 130 911 | 1,5 % 8 594 |
| 2008 | 78,9 % 489 106 | 19,3 % 119 554 | 1,8 % 11 724 |
Hallinto

Alamedan piirikunta on jaettu viiteen hallinnolliseen alueeseen. Jokaiselle alueelle valitaan neljän vuoden välein valvoja. Tätä valittua ryhmää kutsutaan “Valvojien johtokunnaksi” (engl. Board of Supervisors). Johtokunta valitsee itselleen johtajan, joka toimii kokousten puheenjohtajana ja nimittää piirikunnan tärkeimmät komiteat. Jos johtaja ei ole kokouksessa paikalla, varajohtaja toimii hänen sijaisenaan. Johtokunta valitsee nämä virat kahden vuoden välein. Vuoden 2010 alkaessa johtajana toimi Alice Lai-Bitker ja varajohtajana Nate Miley. Hallinnon kokoukset ovat julkisia ja ne järjestetään tiistaisin piirikunnan hallintorakennuksessa Oaklandissa.
| Nro | Valvoja | Suurimmat kaupungit |
| --- | --- | --- |
| 1 | Scott Haggerty | Fremont, Livermore, Dublin |
| 2 | Gail Steele | Hayward, Union City, Newark |
| 3 | Alice Lai-Bitker | San Leandro, Alameda, San Lorenzo |
| 4 | Nate Miley | Oakland, Ashland, Cherryland |
| 5 | Keith Carson | Berkeley, Alabny, Piedmont |
Hallinto > Seriffinvirasto

Piirikunnan lain toimeenpanoa valvovat virkaansa äänestetyt seriffi tai kuolinsyytutkija ja äänestetty piirin asiamies. Seriffi valvoo piirikunnan apulaisseriffin toimintaa, jolla on ensisijainen vastuu piirikunnan kunnallishallinnottomista alueista ja kaupunkien poliisitoiminnasta. Seriffinvirasto myös operoi piirikunnan vankilaa, Santa Ritaa.
Hallinto > Tuomioistuin

Piirikunnan hallinnon tuomioistuimet sijaitsevat 12 paikassa ympäri piirikuntaa. Tuomioistuimen päämajana toimii Rene C. Davidson Courthouse Oaklandissa lähellä Lake Merritt -järveä. Vakavimmat rikokset ja monimutkaisimmat siviilioikeuden tapaukset hoidetaan tuomioistuimen päämajassa tai piirikunnan hallintorakennuksessa sijaitsevissa oikeussaleissa.
Liikenne > Julkinen liikenne

Oaklandissa on vuonna 1927 avattu kansainvälinen lentoasema. Amtrakin junareitti San Joaquin kulkee Oaklandista Bakersfieldiin. Lisäksi piirikunnassa on kolme työmatkaliikenteeseen tarkoitettua paikallisjunaverkkoa ACE, BART ja Amtrak Capitol Corridor. Kolme lauttaa yhdistävät Oaklandin piirikunnan saariin ja San Franciscoon. Alamedassa on myös useita linja-autojärjestelmiä, mm. Alamedan ja Contra Costan piirikuntien yhteinen AC Transit -bussijärjestelmä, joka on koko Kalifornian kolmanneksi suurin.